Les lotchets des cmeres d' asteure (arimé)

Lotchets

Les lotchets des cmeres d' asteure, ki l' tite est e francès «Discours de paysans sur le tremblement de terre et sur les lotchets des filles d' au présent», c' est ene viye paskeye di 1640.

C' est l' limero 2 do live «Dix pièces en vers sur les femmes et le mariage», eplaidî pa Jean Haust e 1941.

Il est rprins sol limero 1 dins l' clasmint Piron des vîs serîts e walon.

Dataedje
On l' date di 1640, paski, li 4 d' avri di ciste anêye la, gn a on foirt hosmint d' tere a Lidje.

Personaedjes
 Wéri Lodî
 Maroye Modêye, si feme
 Stienon Hamlé
 Robin Crespou, si pa

Contnou
Gn a troes bokets dins l' paskeye, ki n' ont waire d' aloyance inte di zels.

Des strofes etires sont rcopieyes di des ôtés paskeyes di ç' trevén la.

Prumî boket
Vers 1 a 35
Les troes omes, c' est des houyeus, ki sont-st å fond tins do tronmint d' terre. Wéri si date a sinte Båre et a sint Linåd.

O! K' est ç' çovci, Djezus Maria!Sinte Båre et Monsieu sint Linåd!
Nos alans abimer el fosse.Binamé Diè! Tot l' beur ki hosse!
Stienon Hamlé dit årvey a s' monkeur
Ay! Adiè, binamêye AguisseNos n' årans pus måy nole divize.
Robin Crespou sondje å schapaedje di si åme.
Doûs Diè! Ki n' estans ns kifessé.Et k' nos euxhénxhe bén fwait nos påkes.
I savét rmonter 
Bouxhans nos tertos e panî.
Li hosmint d' tere si djoke.Coraedje! I gn' a pus rén ki hosse
Vo les la foû do beur.
Gråce a Diè! Vo nos ci å djoû.

Deujhinme boket
Vers 36-42
Wéri toume dins les bresses di s' feme ki l' a vn-u rawårdé.

Troejhinme boket
Vers 43-162
Bete di dvize inte li pa et s' fé, avou, å mitan, on long pretaedje sol môde des båsheles di veye, ki leyèt des grands tchveas avou des lotchets (adon k' les båsheles des viyaedjes les aetchèt dandjreus e-n on topet.Si vos les vlons on pô lofer (=rabussî)
I vénrè des måssîs payaedjesKi vs vénront voler e vizaedje
Oubén el boke po vs sitronnerKî våt ene båshele di viyaedje?
Vos les båjhîz so leu vizaedje.Si n" estoz vs arén ecombré